

**Қазақстан Республикасының "Сәйкестікті бағалау саласындағы аккредиттеу туралы" және "Қазақстан Республикасының кейбір заңнамалық актілеріне сәйкестікті бағалау саласындағы аккредиттеу мәселелері бойынша өзгерістер мен толықтырулар енгізу туралы" заңдарын іске асыру жөніндегі шаралар туралы**

Қазақстан Республикасы Премьер-министрінің 2008 жылғы 14 тамыздағы N 210-ө Өкімі

      1. Қоса беріліп отырған Қазақстан Республикасының " Сәйкестікті бағалау саласындағы аккредиттеу туралы " және " Қазақстан Республикасының кейбір заңнамалық актілеріне сәйкестікті бағалау саласындағы аккредиттеу мәселелері бойынша өзгерістер мен толықтырулар енгізу туралы " 2008 жылғы 5 шілдедегі заңдарын іске асыру мақсатында қабылдануы қажет нормативтік құқықтық актілердің тізбесі (бұдан әрі - тізбе) бекітілсін.

      2. Мемлекеттік орган:

      1) тізбеге сәйкес нормативтік құқықтық актілердің жобаларын әзірлесін және заңнамада белгіленген тәртіппен Қазақстан Республикасының Үкіметіне енгізсін;

      2) тиісті ведомстволық нормативтік құқықтық актілерді қабылдасын және қабылданған шаралар туралы Қазақстан Республикасының Үкіметін хабардар етсін.

*Премьер-Министр                                  К.Мәсімов*

Қазақстан Республикасы      
Премьер-министрінің       
2008 жылғы 14 тамыздағы     
N 210-ө өкімімен        
бекітілген

**Қазақстан Республикасының "Сәйкестікті бағалау саласындағы**   
**аккредиттеу туралы" және "Қазақстан Республикасының кейбір**   
**заңнамалық актілеріне сәйкестікті бағалау саласындағы**   
**аккредиттеу мәселелері бойынша өзгерістер мен толықтырулар**   
**енгізу туралы" 2008 жылғы 5 шілдедегі заңдарын іске асыру**   
**мақсатында қабылдануы қажет нормативтік құқықтық**   
**актілердің тізбесі**

|  |  |  |  |  |
| --- | --- | --- | --- | --- |
| N   р/с | Нормативтік құқықтық актінің атауы | Актінің нысаны | Орындалуына жауапты мемлекеттік орган | Орындалу мерзімі |
| 1 | 2 | 3 | 4 | 5 |
| 1. | Аккредиттеу жөніндегі органды белгілеу туралы | Қазақстан   Республикасы   Үкіметінің   қаулысы | ИСМ | 2008 жылғы   тамыз |
| 2. | Сәйкестікті бағалау саласындағы аккредиттеу құжаттарының нысандарын және аккредиттеу алдындағы, аккредиттеуден кейінгі шарттардың үлгілік нысандарын бекіту туралы | Бұйрық | ИСМ | 2008 жылғы   тамыз |
| 3. | Сәйкестікті растау жөніндегі орган сынақ зертханасының қамтамасыз етуіне жататын аккредиттеу саласындағы объектілердің сынау көлемін бекіту туралы | Бұйрық | ИСМ | 2008 жылғы   тамыз |
| 4. | Асыл тұқымдық куәліктердің нысанын және беру ережесін бекіту туралы | Бұйрық | АШМ | 2008 жылғы   тамыз |
| 5. | Өтініш-декларацияларды тіркеу ережесін бекіту туралы | Бұйрық | ИСМ | 2008 жылғы   тамыз |
| 6. | Тіркелген сәйкестік туралы декларациялар, өтініш-декларациялар, берілген сәйкестік сертификаттары туралы, өтініш-декларацияларды тіркеген өтініш берушілердің сәйкестікті растау жұмыстарын жүргізуден жалтаруы туралы, сертификаттаудан бас тарту туралы деректердің электрондық есебін жүргізу ережесін және оларды ұсыну тәртібін бекіту туралы | Бұйрық | ИСМ | 2008 жылғы   тамыз |

**Ескертпе: аббревиатуралардың толық жазылуы:**   
      ИСМ - Қазақстан Республикасы Индустрия және сауда министрлігі   
      АШМ - Қазақстан Республикасы Ауыл шаруашылығы министрлігі

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК